CELEX: 32021D1852
Language: sk
Date: 2021-10-18 00:00:00
Title: Rozhodnutie Rady (EÚ) 2021/1852 z 18. októbra 2021 o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej, pokiaľ ide o predĺženie platnosti priorít partnerstva medzi EÚ a Alžírskom dovtedy, kým Asociačná rada neprijme nové aktualizované priority partnerstva

22.10.2021   
               
               
                  SK
               
               
                  Úradný vestník Európskej únie
               
               
                  L 374/52
               
            
         ROZHODNUTIE RADY (EÚ) 2021/1852
         z 18. októbra 2021
         o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej, pokiaľ ide o predĺženie platnosti priorít partnerstva medzi EÚ a Alžírskom dovtedy, kým Asociačná rada neprijme nové aktualizované priority partnerstva
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej (1) (ďalej len „dohoda“) bola podpísaná 22. apríla 2002 a nadobudla platnosť 1. septembra 2005.
                  
               
                     (2)
                  
                  
                     Asociačná rada prijala priority partnerstva medzi EÚ a Alžírskom svojim rozhodnutím č. 1/2017 (2).
                  
               
                     (3)
                  
                  
                     Obe strany sa výmenou listov dohodli, že platnosť priorít partnerstva medzi EÚ a Alžírskom by sa mala predĺžiť.
                  
               
                     (4)
                  
                  
                     Podľa článku 94 dohody má Asociačná rada právomoc prijímať rozhodnutia na účely dosiahnutia cieľov dohody.
                  
               
                     (5)
                  
                  
                     Asociačná rada má písomným postupom prijať rozhodnutie o predĺžení platnosti priorít partnerstva dovtedy, kým neprijme nové aktualizované priority partnerstva.
                  
               
                     (6)
                  
                  
                     Je vhodné stanoviť pozíciu, ktorá sa má zaujať v mene Únie v Asociačnej rade, pretože toto rozhodnutie Asociačnej rady bude mať právne účinky.
                  
               
                     (7)
                  
                  
                     Pozícia Únie v Asociačnej rade by preto mala byť založená na návrhu rozhodnutia Asociačnej rady,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej, pokiaľ ide o predĺženie platnosti priorít partnerstva medzi EÚ a Alžírskom dovtedy, kým Asociačná rada neprijme nové aktualizované priority partnerstva, je založená na návrhu rozhodnutia Asociačnej rady (3).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 18. októbra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 265, 10.10.2005, s. 2.
         
            (2)  Rozhodnutie Asociačnej rady EÚ – Alžírsko č. 1/2017 z 13. marca 2017, ktorým sa schvaľujú priority partnerstva EÚ a Alžírska (Ú. v. EÚ L 82, 29.3.2017, s. 9).
         
            (3)  Pozrite dokument ST 12258/21 na http://register.consilium.europa.eu.